Erklæring om taushet, markedsføring og mediekontakt

for Leverandører

DEL 1 (virksomheten)

# Generelt

**DEL 1** skal ansvarlig hos Leverandøren fylle ut og signere på vegne av sin virksomhet (firma). Både Kunde og Leverandør skal ha en signert utgave.

Leverandøren skal sørge for at alle sine ansatte som medvirker til gjennomføringen av Avtalen har lest, forstått, fylt ut og signert **DEL 2** som er en egen personlig taushetserklæringen (samme innhold som del 1). Der virksomheten er enkeltpersonforetak uten ansatte eller aksjeselskap med inntil en ansatt er det tilstrekkelig å benytte **DEL 1**.

Kunden, eller ekstern revisor engasjert av Kunden, kan gjennomføre revisjon hos Leverandøren og eventuelle underleverandører i perioden fra kontraktsinngåelse til sluttfaktura er betalt for å undersøke om overnevnte krav er oppfylt. Denne adgangen omfatter også kontrakter og dokumentasjon i underliggende ledd.

Avtaler Leverandøren inngår for utføring av arbeid under denne kontrakten skal inneholde tilsvarende krav.

|  |  |  |  |
| --- | --- | --- | --- |
| Fullt navn |  | | |
| Rolle/tittel |  | Fødselsdato |  |
| Epost |  | Tlf |  |
| Firma navn |  | | |
| Firma org.nr. |  | | |

# Taushetsplikt

Partene skal bevare taushet om, og forhindre at andre får adgang eller kjennskap til, alle konfidensielle opplysninger og materiale de i forbindelse med Avtalen og gjennomføringen av Tjenesten får kunnskap om. Dette inkluderer, men er ikke begrenset til, opplysninger om:

1. Noens personlige forhold,
2. tekniske innretninger og fremgangsmåter samt drifts- eller forretningsforhold som det vil være av betydning å hemmeligholde av hensyn til den som opplysningen angår,
3. informasjon som ikke er offentlig tilgjengelig.

Taushetsplikten gjelder partenes ansatte og andre som handler på partenes vegne i forbindelse med gjennomføringen av Avtalen.

Partene skal bevare taushetsplikten også etter at avtaleforholdet er opphørt.

Bestemmelsen er ikke til hinder for at opplysningene benyttes i den utstrekning det er nødvendig for gjennomføring av Avtalen.

Begge parter kan utnytte generell kunnskap (know-how) som ikke er taushetsbelagt og som de har tilegnet seg i forbindelse med oppdraget.

Taushetspliktsbestemmelsene i lov om behandlingsmåten i forvaltningssaker 10. februar 1967 (forvaltningsloven) kommer for øvrig til anvendelse for partene og andre de eventuelt svarer for.

# Markedsføring

Partene er enige om at ingen av partene har rett til å bruke den andre partens navn, varemerke, kjennetegn osv. i pressemeldinger, annonser, reklame og lignende uten at det foreligger en skriftlig tillatelse fra den annen part.

Leverandøren skal innhente skriftlig forhåndsgodkjennelse fra Kunden dersom Leverandøren for reklameformål eller på annen måte ønsker å utgi informasjon om avtaleforholdet.

Leverandøren forplikter seg til ikke å benytte Kunden som referanse, uten skriftlig samtykke fra Kunden.

Leverandøren skal innhente skriftlig forhåndsgodkjennelse fra Kunden dersom han ønsker å gi offentligheten informasjon om Avtalen utover å oppgi oppdraget som generell referanse.

## Byggeplasskilt

Kunden vil administrere oppsetting av byggeplasskilt. Leverandøren eller hans underleverandører har ikke anledning til å montere egne skilt eller tavler for profilering av egen virksomhet i tilknytning til rigg- eller anleggsområder uten forhåndsgodkjennelse fra byggherrens representant. Leverandøren skal sørge for at også underleverandører følger disse bestemmelser.

NB! Dette (byggeplasskilt) gjelder ikke Leverandørens ansvar for skilting i forbindelse med HMS.

# Mediekontakt

Spørsmål fra media henvises til Kunden.

# Erklæring

Undertegnede er innforstått med at forsettlig eller uaktsomt brudd på disse bestemmelser kan medføre disiplinære sanksjoner, erstatningsansvar eller oppsigelse av avtalen samt straffeansvar etter straffelovens § 121.

|  |  |  |  |
| --- | --- | --- | --- |
| Underskrift | | | |
| Signatur |  | Dato |  |